Diari Oficial de la Generalitat Valenciana


Sumari del DOGV 4393, del 05-12-2002 (2002/13737)

Informació pública de la proposta per al desenvolupament d'una actuació integrada en el sector de sòl urbanitzable programat Las Fuentes, del Pla General d'Ordenació Urbana.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4393

Data del DOGV
:   05-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13825


Organisme emissor
:   Ajuntament de Villena

Tipus de document
:   Anunci

Informació pública de la proposta per al desenvolupament d'una actuació integrada en el sector de sòl urbanitzable programat Las Fuentes, del Pla General d'Ordenació Urbana. [2002/M13337]
  
La Comissió de Govern de l'Ajuntament de Villena, en sessió celebrada el dia 8 de novembre de 2002, ha acordat sotmetre a informació pública una proposta per al desenvolupament d'una actuació integrada en el sector de sòl urbanitzable programat Las Fuentes, del Pla General d'Ordenació Urbana, que ha sigut presentada per les mercantils Promociones Gil y Requena, SL i Promociones y Urbanizaciones del Vinalopó, SA, integrada pels següents documents:
  
- Programa d'actuació integrada.
  
- Projecte d'urbanització, de l'arquitecte J. Enrique Pérez Pérez, integrat per: memòria, plànols, plec de condicions tècniques, pressupost i estudi de seguretat i salut. El pressupost d'execució per contracta ascendix a 7.227.879,22 euros.
  
- Pla parcial, subscrit per l'arquitecte esmentat.
  
- Document d'homologació modificativa, subscrit per l'arquitecte esmentat.
  
- Estudi d'impacte ambiental, subscrit per Mercedes Jerez Durá, llicenciada en Biologia, María José Gil García, llicenciada en Geografia i Jorge Carratalá Navarro, enginyer tècnic d'Obres Públiques.
  
De conformitat amb el que disposa l'article 46 de la Llei 6/1994, de 15 de novembre, Reguladora de l'Activitat Urbanística, se sotmet a informació pública la documentació esmentada, per termini de 20 dies hàbils, comptats a partir del dia següent al de la inserció d'este anunci en el Diari Oficial de la Generalitat Valenciana, i s'avisa de la possibilitat de presentar durant este al·legacions a la proposta de planejament i estudi d'impacte ambiental, així com a la proposta de programa, i la possibilitat de presentar alternatives tècniques d'actuació.
  
Estos terminis quedaran prorrogats per 20 dies addicionals, si durant els 10 primers dies d'exposició, alguna persona es comprometera a presentar una alternativa tècnica substancialment diferent, la dita pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui hagen presentat pliques prematurament.
  
Durant els cinc dies següents al del venciment del termini esmentat de 20 dies, o de la seua pròrroga, si escau, es podran presentar proposicions juridicoeconòmiques en competència, comprensives dels aspectes detallats en l'article 32.D) de la llei reguladora citada.
  
El dia hàbil següent al venciment del termini per a la presentació de proposicions juridicoeconòmiques, tindrà lloc l'acte d'obertura d'estes. Durant els 10 dies següents a este acte, podran ser objecte de consulta i al·legacions totes les actuacions de l'expedient.
  
Es fa saber també que este anunci es publica als efectes que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als interessats que siguen desconeguts o de parador ignorat.